Գոռ Վարդանյան (դերասան)

Գոռ Վարդանյան (), հայ դերասան, ռեժիսոր, պրոդյուսեր, Դուքենդո կարատեի ֆեդերացիայի նախագահ, Երևանի նախկին քաղաքապետ Տարոն Մարգարյանի խորհրդական։

Կենսագրական տվյալներ 
Գոռ Վարդանյանը ծնվել է 1972 թվականի հունիսի 12-ին, Երևանում։ 1979-1989 թվականներին սովորել և ավարտել է Մասիսի N1 միջնակարգ դպրոցը։ 1982-1986 թվականներին սովորել և ավարտել է Նոր Խարբերդի երաժշտական դպրոցը։ 1989-1994 թվականներին սովորել և ավարտել է Երևանի Ճարտարապետաշինարարական ինստիտուտի քաղաքացիական և արդյունաբերական շինարարություն ֆակուլտետը։ 1993 թվականին  աշխատել է ՀՀ նախագահի անվտանգության ծառայությունում։ 2000 թվականին մասնակցել է մանկավարժ-հոգեբանի տարբեր դասընթացների։ 2003-2006 թվականներին սովորել և ավարտել է Երևանի «Ալաշկերտ» իրավաբանական համալսարանը՝ ստանալով իրավաբանի որակավորում։
1995-2008 թվականներին մասնակցել է բազմաթիվ հակաահաբեկչական սեմինար- դասընթացների։ 2002 թվականին  ստեղծել է թիկնապահական և անվտանգության մասնագիտացված դպրոց։ 2007 թվականին ԱՄՆ-ում հիմնել է «Golden Point Production» կինոստուդիան։ 2009-2011 թվականներին եղել է Երևանի քաղաքապետի սպորտի, մշակույթի և տուրիզմի հարցերով խորհրդականը։ 2010 թվականին հիմնադրել է RSS անվտանգության ծառայությունը։ 2011 թվականին հիմնադրել է Հայաստանում Արևելյան մարտարվեստների միացյալ խորհուրդ հասարակական կազմակերպությունը։ 2016 թվականին ընտրվել է Երկրապահ կամավորականների միության վարչության անդամ։ 2017-2018 թվականներին եղել է  Երևանի քաղաքապետի խորհրդականը, Երևան քաղաքի սպորտի աշխատանքները համակարգող։ 2018 թվականին Դոն Դրագոն Վիլսոնի կողմից ստացել է Սև ԳՈՏԻ 7-րդ DAN վարպետական աստիճանը։

Թողարկել է իր գրված երաժշտությունների ձայնասկավառակը, որը գրել է իր նկարահանած ֆիլմերի համար։ Աշխատել է Ներքին Գործերի Նախարարությունում և ԱԱԾ-ում։

Հրատարակել է 3 գիրք՝ արևելյան մարտարվեստների և երեխաների դաստիարակման դասավանդման մասին։ Ունի աշխատություններ հոգեբանության և մանկավարժության կապի և ազդեցության մասին։ Իր գործունեությամբ նպաստում է երիտասարդների քաղաքացիական դաստիարակությանը՝ պետականամեդ և ազգային հոգեբանության զարգացմանն ու ամրապնդմանը։ Ձեռք է բերել 10-ից ավելի մասնագիտություններ։

Անդամակցություն 
 Հայաստանի և Ռուսաստանի կինոմատոգրիստների անդամ, 2006

Քաղաքացիական-քաղաքական գործունեություն

Երևանի քաղաքապետարան 
 2009-2011 թվականներ՝ Երևանի քաղաքապետի սպորտի, մշակույթի և տուրիզմի հարցերով խորհրդականը։
 2017-2018 թվականներ՝ Երևանի քաղաքապետի խորհրդականը, Երևան քաղաքի սպորտի աշխատանքները համակարգող։

Գործունեությունը մարտարվեստում 

1984 թվականից սկսել է մարզվել կարատե և ձյուդո մարզաձևերով։ 1990-1994 թվականներին մասնակցել է Հայաստանի ազգային մրցաշարերի և հաղթող ճանաչվել։
1995 թվականին  հիմնադրել է «Ֆուլ կոնտակտ» կարատեի մարզադպրոցը Հայաստանում։ 1995 թվականին Միջազգային կարատեի ասոցիացիայից ստացել է մանկավարժի որակավորում։ 1996 թվականին հիմնադրել է ՀՀ «Ֆուլ կոնտակտ» կարատեի ազգային ֆեդերացիան։ 1997 թվականին հիմնադրել է Հայաստանի Պրոֆեսիոնալ մենամարտերի լիգան։ 1997 թվականից ստացել է Պրոֆեսիոնալ մենամարտների ներկայացուցչի լիցենզիա Հայաստանում։ 1993-1998 թվականներին մասնակցել է բազմաթիվ միջազգային մրցաշարերի և հաղթող ճանաչվել։ 1998 թվականին Չակ Նորիսի կողմից ստացել է Սև ԳՈՏԻ 4-րդ DAN վարպետական աստիճանը։

1998 թվականից ղեկավարում է «Ֆուլ կոնտակտ» կարատեի միջազգային Ֆեդերացիան (IFCKF)-ը։ 1998 թվականից սեփական նախաձեռնությամբ կազմակերպել է միջազգային խոշոր մրցաշարեր՝ նպաստելով Հայաստանում սպորտի զարգացմանը։

1997-2005 թվականներին կազմակերպել է 70-ից ավելի ազգային առաջնություններ, մրցաշարեր և պրոֆեսիոնալ մենամարտեր։ 2006 թվականին ԱՄՆ-ում հիմնադրել է Դուքենդո ամերիկյան մարտարվեստի նոր ոճը` Դուքենդոյի Աշխարհի Ֆեդերացիան` WDF-ը, որտեղ կրկին ղեկավարում է որպես նախագահ։ 2018 թվականին Դոն Դրագոն Վիլսոնի կողմից ստացել է Սև ԳՈՏԻ 7-րդ DAN վարպետական աստիճանը։

Գործունեությունը կինոոլորտում 
1999 թվականից ներգրավված է ֆիլմարտադրության մեջ՝ որպես պրոդյուսեր, ռեժիսոր, սցենարիստ և դերասան։

Հանդիսանում է մի շարք ֆիլմերի հեղինակ`
 1999-2000 - «Խավարման օրը»
 2000-2001 – «Ընտրություն»
 2002-2003 - «Չգրված օրենք»
 2004-2005 – Dimond “Kick of Lotus- 4”
 2005-2006 - «Ճակատագիր»
 2008 - «Վրիժառու»
 2010 - «Վրիժառու- 2»
 2014 - «Ստվերները դրախտում»
 2015- «Հրեշների գայլը»
 2018 - «Կոռուպցիա»
 2021 -«Կոռուպցիա-2,Հատուցում»
 2023 -«Սարոյանները»

2007 թվականին «Ճակատագիր» հայ-ամերիկյան համատեղ արտադրության ֆիլմը ԱՄՆ-ի Քալաբասաս քաղաքում կայացած միջազգային կինոփառատոնի ժամանակ արժանացել է 4 նոմինացիայի`և հաղթող ճանաչվել Հանդիսատեսի Համակրանք ոլորտում։
 Լավագույն հանդիսատեսի համակրանք
 Լավագույն ռեժիսոր
 Լավագույն արտասահմանյան ֆիլմ
 Լավագույն դերասանական կազմի խաղ

Մրցանակներ 
 Ամերիկյան կինոարվեստի ակադեմիայի մրցանակ, 2006
 ԱՄՆ-ի Լոս Անջելես քաղաքում կայացած «Armenian Golden Stars Awards» մրցանակաբաշխության ժամանակ արժանացել է «Լավագույն դերասան» մրցանակի, 2007
 Միացյալ ազգերի հանրային պարգևների խորհրդի կողմից արժանացել է մեդալի, 2008
 Լոս Անջելես քաղաքում կայացած «Armenian Golden Stars Awards» մրցանակաբաշխության ժամանակ արժանացել է «Լավագույն ռեժիսոր» մրցանակի, 2010
 Երևանի քաղաքապետի կողմից արժանացել է հատուկ պարգևի՝ Սպորտին աջակցելու և այն մասսայականացնելու համար, 2010-2011
 Լոս Անջելեսում կայացած «Armenian Golden Stars Awards» մրցանակաբաշխության ժամանակ արժանացել է «Լավագույն պրոդյուսեր» մրցանակի, 2012
 Խրախուսվել և պարգևատրվել է սպորտում իր ներդրած նշանակալի ավանդի և կատարած աշխատանքների համար Երևանի քաղաքապետի կողմից, 2014-2016
 ԵԿՄ 20 տարի հոբելյանական մեդալ, 2015
 Երկրապահ հուշամեդալ, 2015
 Վազգեն Սարգսյան պատվոգիր, 2015

Ընտանիք 
Ամուսնացած է, ունի մեկ դուստր և չորս որդի։

Ծանոթագրություններ

Արտաքին հղումներ 
 Գոռ Վարդանյանը մեմերի հանրագիտարանում

Հայ դերասաններ
Հայ ռեժիսորներ
Հայ պրոդյուսերներ